БААЦАГААН СУМЫН ЗАСАГ ДАРГЫН ТАМГЫН

ГАЗРЫН 2023 ОНЫ ҮЙЛ АЖИЛЛАГААНЫ

ТАЙЛАН

2023 оны 12 дугаар сарын 25 Баянсайр

Сумын Засаг даргын 2023 оны 01 дүгээр сарын 02-ны өдрийн А/01 дүгээр захирамжийн нэгдүгээр хавсралтаар байгууллагын орон тоо батлагдсан.

Засаг даргын тамгын газрын даргын 2023 оны 01 дүгээр сарын 02-ны өдрийн А/01 дүгээр тушаалаар орон тоо, бүтэц, 01 дүгээр сарын 04-ний өдрийн А/02 дугаар тушаалаар албан хаагчдын цалин хөлсийг Засгийн газрын тогтоол шийдвэрийг үндэслэн хэрэгжилтийг ханган тус тус баталсан.

Засаг даргын Тамгын газрын даргын 2023 оны 01 дүгээр сарын 09-ний өдрийн А/04 дүгээр “Байгууллагын 2023 оны гүйцэтгэлийн төлөвлөгөө боловсруулах ажлын хэсэг байгуулах” тушаалаар томилогдсон ажлын хэсэг Засаг даргын Тамгын газар дарга Б.Наранбаатараас удирдлага арга зүй, чиглэл авч байгууллагын албан хаагчдаас санал авч нэгтгэн 2023 оны байгууллагын гүйцэтгэлийн төлөвлөгөөг боловсруулан хянуулан баталгаажуулж биелэлтийг ханган хагас бүтэн жилээр тайлагнан ажиллаж байна.

Төрийн албан хаагчийн гүйцэтгэлийн төлөвлөгөөний биелэлтийг хагас бүтэн жилээр ажил дүгнэх багийн үнэлгээгээр үнэлж дүгнэж байна.

Төрийн захиргааны 6, төрийн үйлчилгээний 7 албан хаагч гүйцэтгэлийн төлөвлөгөө болон, Хөдөлмөрийн гэрээгээр хүлээсэн үүргээ “Хангалттай” биелүүлж ажилласан.

Төрийн албаны тухай хуулийн 27 дугаар зүйлийн 27.2 заалтын дагуу Засаг даргын тамгын газрын 2023 оны 02 дугаар сарын 06 өдрийн 2/26 дугаар албан бичгээр аймгийн Төрийн албаны зөвлөлийн салбар зөвлөлд “Сул орон тооны захиалга хүргүүлэх тухай” албан бичгээр Засаг даргын тамгын газрын Хууль эрх зүйн сул орон тооны захиалгыг хүргүүлэсэн.

Тайлант онд аймгийн Засаг даргын 2021-2024 оны үйл ажиллагааны хөтөлбөрийн 30 заалтыг хяналтад авч 81 хувтайгаар, аймгийн хөгжлийн төлөвлөгөөний 14 заалтыг хяналтад авч 72,86 хувьтайгаар bayankhongor.igovernment системд тайлагнаад байна.

Мөн сумын засаг даргын 2021-2024 оны үйл ажиллагааны хөтөлбөрийн 153 заалтыг хяналтад авч хэрэгжилтийг нэгтгэлийг гарган ажиллаж байна.

Аймаг, сумын Засаг даргын үйл ажиллагааны мөрийн хөтөлбөрийн хяналтад авсан заалтын хэрэгжилтийг ханган ажиллаж хагас, бүтэн жилээр тайлагнаж хэвшээд байна.

Тамгын газрын даргаас удирдлагын манлайллыг хангаж, албан хаагчдыг зөв чиглүүлэн удирдлага арга зүйгээр хангаж, ёс зүг биеэр үлгэрлэн ажилладаг. Тамгын газрын даргын тушаалаар байгууллагын ёс зүйн зөвлөлийг төрийн захиргааны 3 албан хаагчийн бүрэлдэхүүнтэй томилсон.

Байгууллагын ёс зүйн зөвлөл нь үйл ажиллагаагаа идэвхжүүлж албан хаагчдад соён гэгээрүүлэх сургалт сурталчилгааг3 удаа хийж, ёс зүйн болон гэмт хэрэг зөрчлөөс урьдчилан сэргийлж ажилласан.

Тайлант хугацаанд төрийн албаны хууль тогтоомж, холбогдох дүрэм журмыг зөрчиж ёс зүйн ямар нэгэн зөрчил гаргасан албан хаагч байхгүй.

Засаг даргын Тамгын газрын даргын 2020 оны 02 дугаар сарын 10-ны өдрийн “Засаг даргын Тамгын газрын төрийн албан хаагчийн нийгмийн баталгааг хангах тухай ” А/09 дугаар, тушаалаар хөтөлбөрийг хавсралтаар батлан, хэрэгжилтийг жил жилээр зохион байгуулан ажиллаж байна.

Тайлант хугацаанд үйлчлэгч ар гэрт нь гачигдал гарсан Б.Батжаргал, сахиул слесарь Н.Алтангэрэл, Б.Гэрэлмөнх, П.Батгэрэл нарт байгууллагын дарга, хамт олны хурлын шийдвэр, байгууллагын хамтын гэрээний дагуу нэг удаагийн тэтгэмжийг тус бүр 150,000 төгрөг олгосон байна.

Байгууллагын 2 албан хаагчид 200 мянган төгрөгийн тэтгэмжийг олгосон. “Эмэгтэйчүүдийн эрхийг хамгаалах өдөр”, “Монгол цэргийн өдөрийг тохиолдуулан “ албан хаагчдыг хүлээн авч урлаг спортын арга хэмжээ зохион байгуулсан. Төлөвлөгөөний дагуу арга хэмжээнүүдийг зохион байгуулан ажилласан

Олон Улсын хүүхдийн эрхийг хамгаалах өдрийг тохиолдуулан байгууллагын албан хаагчдын 46 хүүхдийг хүлээн авч хүндэтгэл үзүүлэн гарын бэлэг гардуулан тухайн онд амжилт гаргасан 5 сурагчид тусгай урамшуулал олгосон.

Засаг даргын Тамгын газрын шинэ барилга ашиглалтад орох гэж байгаатай холбогдуулан 6 ажилтны албан хэрэгцээний сейф, ширээ сандалаар хангах хүсэлтийг аймгийн Засаг даргад уламжлан шийдвэрлүүлсэн.

Албан хаагчдыг сургалтад хамрагдах, ажиллах тухай бүрд албан томилолтыг журмын дагуу олгож ажиллаж байна.

Байгууллагын удирдлагын зүгээс болон ёс зүйн зөвлөл, эцэг эхийн зөвлөл болон бусад мэргэжилтэнгүүд гэмт хэргээс урьдчилэн сэргийлэх, архив, албан хэрэг хөтлөлтийн чиглэлээр 12 удаагийн сургалтыг дотоодоо зохион байгуулан ажилласан байна.

Мөн дээд шатны байгууллагуудаас мэргэжил арга зүйн зөвлөгөө өгөх, удирдлага арга зүй, мэргэшүүлэх чиглэлээр зохион байгуулсан 32 удаагийн сургалт, зөвлөгөөнд байгууллагын албан хаагч, мэргэжилтэнгүүд бүрэн хамрагдаж мэрдлэг чадвараа дээшлүүлсэн байна.

“Хуулиа дээдлэе” аяны хүрээнд байгууллагын албан хаагчид байгууллага дээрээ 2023 оны 01 дүгээр сард байгууллагын үйл ажиллагааг нээлттэй сурталчлах угтах үйлчилгээг хуваарийн дагуу зохион байгуулж ард иргэдэд эрх зүйн мэдээлэл, байгууллагын үйл ажиллагааг ил тод таниулан сурталчилан ажилласан байна.

Ард иргэдийн эрхч зүйн боловсролыг дээшлүүлэх чиглэлээр цахим контент гарын авлага, зурагт хуудас бэлтгэн олон нийтийн цахим сүлжээнд тогтмол байршуулан ажилласан.

Аймгийн хэмжээнд зохион байгуулагдсан “Хуулиа дээдлэе” аянд Тэргүүн байрд шалгарсан.

Мөн аймгийн Цагдаагийн газар, сумын ИТХ-тай хамтран иргэдийг гэмт хэрэг зөрчлөөс урьдчилан сэргийлэх чиглэлээр сургалт нөлөөллийн арга хэмжээг 2023 оны 11 дүгээр сард зохион байгуулан ажилласан.

Авлигаас урьдчилан сэргийлэх, соён гэгээрүүлэх, авлигыг үл тэвчих үзлийг төлөвшүүлэх зорилгоор төрийн байгууллагуудтай хамтран ажиллаж ард иргэдэд мэдээлэл, сурталчилгааг хүргэн ажиллаж байна.

Авлига тэмцэх газраас гаргасан авлигын эсрэг сурталчилгааны материал түгээх ажлын хүрээнд холбогдох хууль тогтоомжийг сурталчилсан контент мэдээллийг сумын цахим хуудсанд байршуулан ажиллаж байна.

Сумын хэмжээнд Авлигын гэмт хэрэг, зөрчил гараагүй

Авлига ашиг сонирхлын зөрчлөөс урьдчилан сэргийлэхэд Цахим хуудасны ил тод байдлын түвшинг ахиулж Bayankhongor.gov.mn сайт дахь сумын веб сайтыг тогтмол хөтлөж мэдээлэлийг цаг тухайд шинэчлэн хөтлөж байна. Санхүүгийн ил тод, нээлтэй байдлыг хангаж, Шилэн дансны хуулийн хэрэгжилтийг бүрэн хангаж аймгийн Засаг даргын Тамгын газрын Санхүүгийн хяналт, шалгалт дотоод аудитын шалгалтаар шилэн дансны хөтлөлт 100 хувьтай үнэлэгдсэн.

Бүх нийтийн эрх зүйн боловсролыг тасралтгүй дээшүүлэх ажлын хүрээнд иргэдэд зайлшгүй мэдвэл зохих хуулиудын зүйл заалтаар эрх зүйн хялбаршуулсан гарын авлага бэлтгэн тэдний эрх зүйн боловсролыг дээшлүүлэхэд анхааран ажилладаг.Тайлант хугацаанд төрийн байгууллагууд хөдөөгийн багийн айл өрхүүдэд төрийн боломжит үйлчилгээ, эрх зүйн сургалт сурталчилгааг давхардсан тоогоор 6 багийн 600 гаруй малчин өрхийн 1260 гаруй иргэдэд хүргэж ажилласан. 15 хуулийн 300 гаруй зүйл, заалтаар хялбаршуулсан гарын авлагыг 950 гаруй бэлтгэн иргэдэд тарааж олгосон.

Мөн аймгийн Цагдаагийн газар, сумын ИТХ-тай хамтран иргэдийг гэмт хэрэг зөрчлөөс урьдчилан сэргийлэх чиглэлээр сургалт нөлөөллийн арга хэмжээг 2023 оны 11 дүгээр сард зохион байгуулан ажилласан.

Иргэдийн эрх зүйн боловсролыг чиглэлээр мэргэжилтэн албан хаагчид хариуцан ажлынхаа чиг үүргийн хүрээнд хууль тогтоомжийг сурталчлах чиглэлээр сургалтуудыг тогтмол зохион байгуулан ажиллаж байна.

“Цахим Баянхонгор” аймгийн дэд хөтөлбөрийн хүрээнд Төрийн архивын төлөвлөгөөнд 2023 онд байгууллагуудаас баримт хүлээн авахаар тусгагдсаны дагуу сумын төрийн байгууллагуудын архивт хадгалагдаж байгаа 2020 оны байнга хадгалах баримтуудыг цахим болон цаасан хэлбэрээр дасны хамт төрийн архивт хүлээлгэн өгөх ажлыг сумын төрийн байгууллагууд хуваарьт хугацаа болох 2022.04.23-наас 2022.05.26-ныг хүртэлх хугацаанд ЗДТГ-ын архив бичиг хэргийн ажилтан П.Соёлмаа нь төрийн архивын тасагт ажиллаж, цахимд шилжүүлэх ажлыг хийж гүйцэтгэв.

Тамгын газар байнга хадгалах 2020 оны 162 баримтын 2474 хуудас, нөхөн 2017 оны 153 баримтын 1554 хуудас баримтуудыг нийт 325 баримтыг цахим болон цаасан хэлбэрээр дансны хамт төрийн архивт актаар хүлээлгэн өгсөн.

Байгууллагын 2022 оны ХХНЖ дагуу 456 баримт хүлээн авахаас хагас жилийн байдлаар удирдлагын болон санхүүгийн алба, Хөдөө аж ахуйн тасгийн албан хаагчид бусад мэргэжилтэн албан хаагчдаас 389 баримтыг бүртгэлээр хүлээн авч ажилласан байна.

ERP системийг ашиглан Хүний нөөцийн мэдээллийг шинэчилж, албан бичиг хүлээн авч, албан бичгийг явуулж байна. 2023 оны 12 дугаар сарын 15-ний өдрийн байдлаар Засаг даргын тамгын газар нь ERP системээр 554 бичиг хүлээн авч бүртгэн, харилцагч байгууллагуудад 292 бичиг илгээн, байгууллага, албан тушаалтанд ирүүлсэн 12 өргөдөлийг бүртгэн ажилласан байна. Тус системийг ашиглан дотоод баримт бичиг шилжүүлэн ажиллаж байна. Мөн албан бичиг солилцооны Docx токенд холбогдсон. Байгууллагын албан хаагчдын цаг бүртгэлийг QR кодоор бүртгэж хэвшээд байна.  
Тайлант онд албан бичиг төлөвлөлтийн eoffice.bayanhongor.gov.mn цахим системийг бүрэн цаасгүй технологиийг нэвтрүүлэн нийт 39 бичиг бүртгэж сумын Засаг даргын захирамж, байгууллагын даргын тушаалыг аймгийн Хууль эрх зүйн мэргэжилтэн Б.Анухатанаар тухай бүр хянуулан ажиллаж, тус системийн хүний нөөцөд захирамж болон албан бичигт санал өгөх мэргэжилтэнүүдийг оруулан системийг хэвийнг ашиглаж хэвшсэн байна.

Шилэн дансны мэдээллийг 2023 оны 01 дүгээр сарын 01-ээс эхлэн шинэ системд хүсэлт илгээн шинэ системээр мэдээллийг тухай бүрт нь оруулж байна. 2023 оны 3 дүгээр улирлын байдлаар төсвийн ерөнхийлөн захирагчийн оруулах мэдээлэлд 2, Цэцэрлэг 2 мэдээлэл тус тус админы тохиоргоо дутуу байснаас болж хугацаа хоцороож мэдээлсэн. 2023 оны 1,2,3 дугаар улирлын тайланг байгууллага тус бүр хугацаанд нь илгээж тайлагнасан. 2023 оны 1,2,3 дугаар улирлын шилэн дансанд байршуулсан мэдээллийг Санхүүгийн хяналт аудитын албанд холбогдох материалыг хүргүүлж хяналт шалгалтад бүрэн хамрагдсан.

Төсвийн ерөнхийлөн захирагчийн 2023 оны худалдан авах ажиллагааны төлөвлөгөөг 2022 оны 12 дугаар сард 24 төсөл арга хэмжээний худалдаан авалтыг зохион байгуулахаар баталуулсан. 2023 оны 7 дугаар сард сумын ИТХ-ын 78 дугаар тогтоолоор сумын төсөвт тодотгол хийж худалдан авах ажиллагааны төлөвлөгөөнд өөрчлөлт оруулсан. Тайлант хугацаанд нээлттэй тендер шалгаруулалт 1, харьцуулалтын аргаар 5 төсөл арга хэмжээний тендерийг цахимаар зохион байгуулж худалдан авах ажиллагааг зохион байгуулж, гэрээ байгуулж санхүүжилтийг олгосон. Нийт 13 төсөл арга хэмжээг шууд худалдан авалтаар зохион байгуулж ажиллаа. Орон нутгийн хөгжлийн сангийн цахим вэб хуудасыг ажиллуулж нээлттэй, ил тод байдлыг хангаж ажиллаа. 2023 оны худалдан авах ажиллагааны тайланг цахим болон цааасан хэлбэрээр Орон нутгийн өмчийн газарт хүргүүлж ажиллаа.

Тус оны хагас жилийн түүвэр судалгаа явуулах ажлын хэсгийг сумын Засаг даргын 2023 оны 5 дугаар сарын 26-ны өдрийн А/44 дүгээр захирамжаар томилон 5 сарын 30-наас 6 сарын 6-ны өдрүүдэд зохион байгуулж ажиллав 2023 оны жилийн эцсийн мал тэжээвэр амьтдын тооллоыг комиссын сумын Засаг даргын 12 дугаар сарын 1-ны захирамжаар 44 хүний бүрэлдэхүүнтэй зохион байгуулж тооллогыг 7-ноос 17-ны өдрүүдэд зохион байгуулсан.

Баянхонгор аймагт жил бүр зохион байгууллагддаг “Намрын ногоон өдрүүд үзэсгэлэн худалдаанд сумын хөдөлмөр эрхлэгчид, жижиг дунд үйлдвэр эрхлэгчид оролцсон.

Тус үзэсгэлэн худалдааны “Шилдэг зохион байгуулалтай сум” төрөлд дэд байр эзэлсэн.

Мөн Зүүнхаяа багийн малчин Б.Хүрэлсүхийн хуц “Шилдэг хээлтүүлэгч хонь”-ээр, Буйлсан магийн малчин Ц.Төрмөнх нь ямаа нь “Шилдэг хээлтэгч ямаа”-аар тус тус шалгарсан.

Сумын хэмжээнд мал амьтны шимэгчтгэх өвчинтэй тэмцэх ажлын хүрээнд угаалгад бод 1498, бог 114780, нийт 117278, туулгалт бод 1750, бог, 82480, нохой 160, нийт 84390, боловсруулалтад бод 1214, бог 71410, нийт 117278 мянган малыг хамруулахаар төлөвлөсөн. Монгол овоо, Буянт бадрах ирээдүй МЭҮН нь харьяа багийн мал амьтанд төлөвлөгөөний дагуу шимэгчтэх өвчнөөс урьдчилан сэргийлэх арга хэмжээнд туулгалт, боловсруулалт, угаалгыг 100% хийж гүйцэтгэсэн байна. 2023 онд шимэгчтэх өвчин урд онтой харьцуулахад 28-иар буурсан үзүүлэлтэй байна.

Нийтээр тэмдэглэх тэмдэглэлт өдрүүд болон, нийтийг хамарсан соёл олон нийтийн ажлын үеэр нийт 7 багийн цэргийн насны 1,2 дугар зэргийн бэлтгэл үүрэгтнүүдэд батлан хамгаалах тухай, цэргийн албаны тухай, дайчилгааны тухай, Орон нутгийн хамгаалалтын тухай хууль тогтоомж, холбогдох дүрэм журмаар нийт давхардсан тоогоор 860 гаруй иргэдэд мэдээлж сурталчилсан.

Хүүхэд залуучуудад цэрэг эх оронч үзлийг төлөвшүүлэх зорилгоор "Монгол цэргийн өдөр”-ийг тохиолдуулан багуудын дунд бэлтгэл офицер А.Лувсангийн нэрэмжит "Марш тактикийн 7 багийн 50 гаруй залуучууд оролцсон

Монгол Улсын Засаг захиргаа, нутаг дэвсгэрийн нэгж, түүний удирлагын тухай хуулийн 66 дүгээр зүйлийн 66.1, Цэргийн албаны тухай хуулийн 34 дүгээр зүйлийн 34.1, Батлан хамгаалах тухай хуулийн 17 дугаар зүйлийн 17.4, Батлан хамгаалах сайдын 2017 оны “Цэргийн бүртгэл явуулах журам батлах тухай” А/331 дүгээр тушаал, аймгийн засаг даргын 2023 оны 12 дугаар сарын 13-ны өдрийн А/748 дугаар захирамжийн 3 дахь заалтыг тус тус үндэслэн сумын Засаг даргын 2021 оны 12 дугаар сарын 09-ний өдрийн А/10 дугаар захирамжаар Цэргийн бүртгэл зохион байгуулах хугацаа, 18-50 насны цэргийн үүрэгтнүүдийг бүртгэлд бүрэн хамруулах арга хэмжээ авахыг багийн Засаг дарга нарт даалгаж, зохион байгуулах ажлын хэсгийг Засаг даргын Тамгын газрын даргаар ахлуулан 15 хүний бүрэлдэхүүнтэй байгуулж, бүртгэлийн ажлыг 2023 оны 01 дүгээр сарын 03-ны өдрөөс 03 дугаар сарын 10-ны өдрийг хүртэлх 7 хоногийн хугацаанд Засаг даргын Тамгын газрын Иргэний танхимд явуулав.

Цэргийн бүртгэлийн бэлтгэл ажлын хүрээнд 2023 оны 12 дугаар сарын 17-ын өдөр сумын жилийн эцсийн хүн ам, мал амьтан, хашаа хороо, худаг уст цэгийн тооллогын нэгдсэн сургалт семинарт оролцсон 30 гаруй төлөөлөгчдөд цэргийн бүртгэлийн талаар дэлгэрэнгүй ойлголт өгч 18-50 насны цэргийн 1,2 дугаар зэргийн бэлтгэл үүрэгтнүүдэд зарыг биечлэн хүргэхийг даалгасан.

Цэргийн бүртгэлийн хамрагдалтыг сайжруулах зорилгоор тэдний дунд үндэсний бөхийн барилдааныг 01 дүгээр сарын 05-ны өдөр зохион байгуулж ирцийг нэмэгдүүлж, 18-50 насны хамрагдвал зохих цэргийн 1,2 дугаар цэргийн үүрэгтнүүдийн 45 хувийг тухайн өдөр бүртгэлд хамруулсан. Цэргийн бүртгэлээр 2004 онд төрсөн шинэ 18 настай 25 цэргийн үүрэгтэнд анкет шинээр нээж, цэргийн үүрэгтний үнэмлэхийг олгосон. Анкет, цэргийн үүрэгтний үнэмлэхийг бүрэн зурагжуулсан

\_\_\_\_\_оОо\_\_\_\_\_